《春晚看群公朝还人为八韵》
唐代·陈子良

游子惜春暮，策杖出蒿莱。正直康庄晚，群公谒帝回。

履度南宫至，车从北阙来。珂影傍明月，笳声动落梅。

迎风采旄转，照日绶花开。红尘掩鹤盖，翠柳拂龙媒。

绮云临舞阁，丹霞薄吹台。轻肥宁所羡，未若反山隈。

作者简介：陈子良（公元？-632年），字不详，吴人。生年不详，卒于贞观六年（公元632年）。在隋时，任军事统帅杨素的记室（掌章表书记文檄的官员）。入唐，官右卫率府长史。与萧德言、庾抱，同为太子李建成的东宫学士。子良著有文集十卷，《两唐书志》传于世。